สามารถเข้าถึงพื้นที่สนทนาได้ในขณะที่ยังถ่ายทอดสดอยู่ เมื่อพื้นที่สนทนาสิ้นสุดแล้ว จะไม่ปรากฏต่อสาธารณะบน Twitter อีกต่อไป Twitter จะเก็บสำเนาเสียงจากพื้นที่สนทนาและ คำบรรยายที่มีให้เป็นเวลา 30 วันหลังจากที่พื้นที่สนทนาสิ้นสุดลงเพื่อตรวจสอบการละเมิดข้อบังคับของ Twitter หากพบว่าพื้นที่สนทนามีการละเมิด เราจะขยายเวลาที่เราเก็บสำเนาไว้ อีก 90 วัน (รวมทั้งหมด 120 วันหลังจากที่พื้นที่สนทนาสิ้นสุดลง) เพื่อให้ผู้คนสามารถอุทธรณ์ได้หากเชื่อว่ามีข้อผิดพลาด Twitter ยังใช้เนื้อหาและข้อมูลในพื้นที่สนทนาสำหรับการวิเคราะห์และการวิจัยเพื่อปรับปรุงบริการอีกด้วย
โฮสต์สามารถดาวน์โหลดสำเนาพื้นที่สนทนาของตนได้ตราบเท่าที่เรามีให้โดยใช้เครื่องมือดาวน์โหลดข้อมูล Twitter ของคุณ
ลิงก์ของพื้นที่สนทนาที่แชร์ออกไป (เช่น ผ่าน Tweet หรือ DM) ยังมีข้อมูลบางอย่างเกี่ยวกับ พื้นที่สนทนา รวมถึงคำอธิบาย ตัวตนของโฮสต์ และข้อมูลอื่นๆ ในพื้นที่สนทนา เช่นเดียวกับสถานะปัจจุบันของพื้นที่สนทนา (เช่น ตั้งเวลาไว้ สด หรือสิ้นสุดแล้ว) เราเผยแพร่ข้อมูลนี้และข้อมูลอื่นๆ เกี่ยวกับพื้นที่สนทนาผ่านแพลตฟอร์มนักพัฒนาของ Twitter สำหรับรายการรายละเอียดเกี่ยวกับพื้นที่สนทนาที่เราให้บริการผ่าน โปรดดูเอกสารจุดปลายทางของพื้นที่สนทนาของเรา